เรื่องร้องเรียน: การปล่อยรถในนิคมลาดกระบัง สลับกับรถที่มาจากถนนเจ้าคุณทหาร มันยากเกินความสามารถเกินไปหรือคะ ถึงต้องปล่อยให้รถยาวเหยียดเกือบจะทุกวัน ให้คนมีความสามารถเข้ามาดูแลบ้างนะคะ ไม่ใช่แค่นั่งสั่งการจากในป้อม ออกมาดูบ้างว่ามันเกิดสาเหตุใด แล้วหาทางแก้ไขให้ได้ ไม่ใช่อะไรๆ ก็บอกให้ประชาชนแก้ไขเอง อีกอย่างข้อความที่ส่งไปแต่ละครั้งได้ถึงผู้บังคับบัญชาบ้างหรือเปล่า หรือว่าเห็นว่าร้องเรียนแต่เรื่องเดิมๆ ก็เลยปล่อยผ่านเหมือนเสียงนกเสียงกา
การดำเนินการของเจ้าหน้าที่: วันนี้ (23 ม.ค.65) เวลา 18.20 น. ฉลองกรุง 6010 และ 6609 อำนวยการจราจร บริเวณสามแยกนิคมลาดกระบัง กรณีสัญญาณไฟจราจรไม่สัมพันธ์กัน ถนนฉลองกรุง แขวงลำปลาทิว เขตลาดกระบัง กรุงเทพฯ นั้น           ขอเรียนว่า เจ้าหน้าที่ตำรวจได้จัดการจราจรอย่างต่อเนื่อง ซึ่งในเวลาเร่งด่วนช่วงเลิกงาน รถมีปริมาณมากทุกด้าน  เจ้าหน้าที่ได้เร่งระบายรถทุกด้านตามความเหมาะสม โดยไม่ปล่อยด้านใดด้านหนึ่งนานเกินไป ซึ่งจะได้เร่งระบายให้หมดทุกด้าน
ความเห็นของผู้แจ้ง: ไม่เข้าเหมือนกันว่าการปล่อยไฟเขียวไฟแดงมันยากตรงไหนคะ ให้ทุกๆด้านไปได้แบบลื่นไหล ไม่ต้องติดนานๆ เส้นทางก็ไม่ได้มีอะไรซ้ำซ้อนเลย ประชาชนก็ไม่ได้โง่ขนาดนั้น แต่แค่ไม่ได้มีอำนาจในการใช้กฎหมาย ก็เลยไปปล่อยสัญญาณไฟเองไม่ได้ อยากทราบว่าทำงานกันยังไง หรือไม่ได้ทำ ปล่อยไปตามเวรตามกรรม แล้วคุณตำรวจที่มาทำหน้าที่ปล่อยรถ โบกรถ ทำดีแล้วได้แค่นี้เหรอคะ?
พื้นที่: แขวงลำปลาทิว เขตลาดกระบัง กรุงเทพมหานคร